EkBass/fiwiki-20250220-pages-articles huggingface dataset:
Diomedeen tammat

Diomedeen tammat olivat kreikkalaisessa mytologiassa neljä ihmislihaa syövää hevosta. Traakian jättiläiskuningas Diomedeen omistamat suurenmoiset hevoset olivat villejä ja hillittömiä, jonka vuoksi niiden syöttökaukalot oli tehty kuparista ja hevoset oli kahlehdittu rautaketjuilla. Bukefaloksen, Aleksanteri Suuren ratsun, kerrottiin olevan näiden tammojen jälkeläinen.Diodoros Sisilialainen: Historian kirjasto 4.15.3-4 (engl. käännös). == Herakleen kahdeksas urotyö == Herakleen kahdeksas urotyö, jonka hän sai Eurystheukselta, oli Diomedeen tammojen varastaminen. Herakles purjehti paikalle mukanaan joukko vapaaehtoisia, ja he voittivat vaivatta paikalla olleet hevosten hoitajat. Kun hevoset oli ajettu meren rantaan niiden lastaamiseksi laivaan, Diomedes saapui paikalle pelastaakseen omaisuutensa. Herakles jätti hevoset Abderoksen, Hermeen pojan, vahdittaviksi, mutta tammat tappoivat tämän raahaamalla tätä perässään.Apollodoros: Bibliotheke ('Kirjasto') 2.5.8 (engl. käännös). Seuranneessa taistelussa Herakles tappoi Diomedeen syöttämällä tämän omille hevosilleen pystyäkseen hallitsemaan nyt kylläisiä hevosia. Tuotuaan hevoset mukaanaan Herakles antoi ne Eurystheukselle. Kirjoittajasta riippuen tämä joko päästi ne menemään ja ne vaelsivat Olympos-vuorelle, jossa ne joutuivat villipetojen tappamiksi, tai sitten Eurystheus pyhitti hevoset Heralle ja antoi niiden jatkaa sukuaan. == Lähteet == Luokka:Herakleen urotyöt Luokka:Kreikkalaisen mytologian taruolennot Luokka:Kuvitteelliset hevoset
Alan Paton

Alan Stewart Paton (11. tammikuuta 1903 Pietermaritzburg, Natal, Etelä-Afrikka – 12. huhtikuuta 1988 Durban, Natal, Etelä-Afrikka) oli eteläafrikkalainen kirjailija ja vuodesta 1955 perustamansa liberaalipuolueen johtaja. Patonin isä oli virkamies. Valmistuttuaan Natalin yliopistosta Paton toimi opettajana ja rehtorina ja tapasi tulevan vaimonsa Dorrie Francis Lustedin. He avioituivat vuonna 1928 ja olivat yhdessä vuoteen 1967, jolloin Dorrie Paton kuoli. Samana vuonna Paton meni naimisiin sihterinsä kanssa. Paton toimi kristillis-liberaalilta pohjalta aktiivisesti politiikassa rotuerottelua vastaan ja perusti 1953 puolueen South African Liberal Party. Vuonna 1960 puolue ryhtyi ajamaan yleisen äänioikeuden asiaa. Patonin kunniaksi on perustettu eteläafrikkalaista tietokirjallisuutta esiin nostava Alan Paton -palkinto.Michiel Heyns and Hugh Lewin Win the 2012 Sunday Times Literary Awards, Bookslive.co.za 21.6.2012. Viitattu 25.10.2014. ==Suomennetut teokset== * * Liian myöhään vesipääsky, 1954 (Keltainen kirjasto 1) (Too Late the Phalarope, 1953) * Oi, miten kaunis maa, 1983 (Ah, But Your Land Is Beautiful, 1981) * Painu kotiin Debbie ja muita kertomuksia, 1985 ==Lähteet== Luokka:Apartheidinvastaiset aktivistit Luokka:Eteläafrikkalaiset kirjailijat Luokka:Eteläafrikkalaiset poliitikot Luokka:Vuonna 1903 syntyneet Luokka:Vuonna 1988 kuolleet
Jarno Rova

Jarno Rova (s. 2. syyskuuta 1987 Oulu) on entinen suomalainen jalkapalloilija. Pelipaikaltaan Rova oli hyökkääjä. Rova on kempeleläisen Ajax Sarkkirannan kasvatti. Hänet tunnettiin nuoruudessaan Kempeleen parhaana juniorijalkapalloilijana. B-juniorina Rova siirtyi Oulun Luistinseuraan. Hän teki ensiesiintymisensä seuran edustusjoukkueessa Ykkösessä kaudella 2005. Kaudeksi 2007 Rova siirtyi AC Ouluun. Uransa hän päätti kauteen 2013, edustaen Tervereita, neljässä ottelussa Kakkosessa. ==Aiheesta muualla== *Rova AC Oulun verkkosivuilla ==Lähteet== Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Niko Heiskanen

Niko Heiskanen (s.11. maaliskuuta 1989, Oulu) on suomalainen jalkapalloilija, joka pelaa Tornion Pallo-47:ssä. Heiskanen pelaa puolustuksessa ja keskikentällä. Hän on pelannut aikaisemmin myös OLS:ssa, Tervareissa ja AC Oulussa. Näistä otteluista hän on pelannut Ykkösessä kolme kautta ja 48 ottelua. ==Katso myös== *Luettelo AC Oulussa pelanneista jalkapalloilijoista ==Aiheesta muualla== *Heiskanen AC Oulun verkkosivuilla Luokka:Suomalaiset jalkapalloilijat Luokka:Vuonna 1989 syntyneet Luokka:Elävät henkilöt
Thomas Chung

Thomas Chung on yhdysvaltalainen pokeriammattilainen. Chung on kaksinkertainen World Series of Poker -voittaja. WSOP:n pääturnauksessa hän on parhaimmillaan ollut viides (vuonna 1993). Tammikuussa 1992 Chung oli Queens Poker Classicin 5 000 dollarin no limit hold'em -turnauksen voittaja ja ansaitsi 200 000 dollaria. Yhdysvaltain pokerimestaruuskilpailuissa (United States Poker Championship) vuonna 1996 hän voitti 1 500 dollarin no limit hold'em -turnauksen. Elokuussa 2007 Chungin pokeriuran turnausansiot ylittivät 1,7 miljoonaa dollaria. == WSOP-rannekkeet == Vuosi Turnaus Voittosumma (USD) 1989 $ 2,000 Limit Hold'em 212 000 1991 $ 5,000 Seven-Card Stud 142 000 == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Syntymävuosi puuttuu Luokka:Elävät henkilöt
Lasse Väisänen

Lasse Väisänen (s. 24. tammikuuta 1988 Puolanka) on suomalainen jalkapalloilija. Keskikentällä pelaava Väisänen pystyy pelaamaan myös topparin paikalla. Väisänen pelasi kaudella 2005 AC Oulun Veikkausliiga-joukkueessa. Väisäsen aiempia seuroja ovat Tervarit ja OPS. == Katso myös == *Luettelo AC Oulussa pelanneista jalkapalloilijoista Luokka:Suomalaiset jalkapalloilijat Luokka:Vuonna 1988 syntyneet Luokka:Elävät henkilöt
Líndos

Líndos () on Kreikan kylä sekä samanniminen Ródoksen kunnan kunnallisyksikkö (Δημοτική Ενότητα Λίνδου, Dimotikí Enótita Líndou) ja entinen itsenäinen kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Koko kunnallisyksikön väkiluku on 3 957 ja varsinaisen Líndoksen kylän väkiluku 819 (vuonna 2011). Líndos sijaitsee Ródoksen itärannikolla noin 55 kilometriä etelälounaaseen Ródoksen kaupungista. Sen tunnetuin nähtävyys on antiikin ja keskiaikainen akropolis eli linnavuori, jonka juurella Líndoksen kylä sijaitsee. == Historia == === Antiikin Lindos === Antiikin Lindos perustettiin noin 900-luvulla eaa. Se oli yksi saaren kolmesta vanhasta kaupungista Kameiroksen ja Ialysoksen ohella. Saaren kaupungit perustivat yhdessä Kosin, Knidoksen ja Halikarnassoksen kanssa kauppaliiton, doorilaisen heksapoliin, vuoteen 700 eaa. mennessä. Lindoksen akropoliilla eli linnavuorella sijaitsi Athene Lindian temppeli, joka oli saaren tärkein kulttipaikka. Temppelin ansiosta Lindos säilyi merkittävänä myös sen jälkeen, kun se sekä Kameiros ja Ialyssos perustivat yhdessä Rhodoksen kaupungin saaren uudeksi keskukseksi. Temppelin raunioiden lisäksi akropoliilla on jäännöksiä temppeliä ympäröineistä pylväshalleista ja propylaia-sisäänkäynnistä, sekä myöhemmistä keskiaikaisista linnoitteista ja rakennuksista. Antiikin ajalta ovat säilyneet myös muun muassa Lindoksen teatterin rauniot akropoliin alarinteessä. === Nykyinen kylä === Lindoksen antiikin aikainen linnavuori säilyi merkittävänä linnoituksena bysanttilaisella keskiajalla ja edelleen Johanniittain ritarikunnan aikana vuosina 1309–1522, jolloin kukkulaa linnoitettiin jälleen laajalti. Linnoitus oli käytössä myös osmanivallan aikana. Linnoituksen ympärille kehittyi nykyinen Líndoksen kylä. Se on nykyisin saaren suosituimpia turistikohteita ja tunnetaan paitsi linnavuoresta myös valkoisista, perinteisistä rakennuksistaan. Kylässä on myös lukuisia bysanttilaisaikaisia kirkkoja. Líndoksessa on paljon kauppoja, useita rantoja sekä myös kylpylöitä. Líndos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Ialysóksen, Kallithéan, Kámeiroksen, Nótia Ródoksen ja Petaloúdesin kanssa. == Kunnallisyksikön osat == Líndoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Kálathos Kálathos 502 Láerma Láerma 361 Lárdos Lárdos 1 380 Líndos Líndos 819 Péfkoi 268 Pylónas Pylónas 627 Yhteensä: 3 957 == Lähteet == == Aiheesta muualla == * Δημοτική Ενότητα Λίνδου. Δήμος Ρόδου. Líndoksen kunnallisyksikön verkkosivu. Luokka:Etelä-Egean saarten entiset kunnat Luokka:Etelä-Egean saarten kylät Luokka:Ródos
Keryneian kauris

Keryneian kauris oli kreikkalaisessa mytologiassa suurikokoinen kauris, joka oli pyhitetty Artemiille, siveälle metsästyksen ja kuun jumalattarelle. Sillä oli kultaiset sarvet ja sorkat pronssia, ja sen kerrottiin pystyvän juoksemaan metsästäjän nuolta nopeammin. Artemiin ollessa lapsi hän löysi viisi komeaa kaurista laiduntamassa Thessaliassa, ja pyydysti niistä neljä vetämään vaunujaan. Viides pakeni kuitenkin joen yli Keryneian vuorelle Akhaian ja Arkadian rajalle. == Herakleen kolmas urotyö == Herakleen kolmas urotyö sai alkunsa, kun Eurystheus – suuttuneena siitä, että Herakles oli onnistunut välttämään kuoleman kahden edellisen tehtävän kohdalla – päätti harkita tarkemmin kolmatta tehtävää syöstäkseen sankarin turmioon. Siksi kolmas tehtävä ei sisältänyt pedon tappamista; Herakles oli jo osoittanut, että hän pystyisi voittamaan pelottavimmatkin vastustajat, vaan Eurystheus päätti lähettää hänet sieppaamaan jäljelle jääneen Keryneian kauriin laskien sen varaan, että tämä ajautuisi vähintään ristiriitaan Artemiin kanssa vaikka saisikin kauriin kiinni. Herakles jahtasi kaurista kokonaisen vuoden, ja kun kauris väsyneenä takaa-ajosta oli pakenemassa vuorille Ladon-joen ylitse, Herakles sai ammuttua sitä nuolella ja sai siepattua lamaantuneen eläimen harteilleen. Vaihtoehtoisesti hänen on esitetty myös pyydystäneen kauriin verkolla tai siepanneen sen sen nukkuessa.Diodoros Sisilialainen: Historian kirjasto 4.13.1 (engl. käännös). Arkadiassa häntä vastaan tuli kuitenkin Artemis Apollon seurassaan. Tämä olisi riistänyt kauriin ja nuhdellut häntä yrityksestä tappaa hänen pyhä eläimensä, mutta Herakles vetosi kuitenkin teon välttämättömyyteen ja vieritti syyn Eurystheuksen niskaan. Tämä lepytti jumalattaren vihan ja Herakles sai tuotua kauriin Eurystheukselle.Apollodoros: Bibliotheke ('Kirjasto') 2.5.3 (engl. käännös). == Lähteet == == Aiheesta muualla == Luokka:Herakleen urotyöt Luokka:Kreikkalaisen mytologian taruolennot
Leevan Sands

Leevan Sands (s. 16. elokuuta 1981 Nassau, Bahama) on bahamalainen kolmiloikkaaja. Sands osallistui 1998 Annecyn nuorten MM-kisoihin, mutta karsiutui tuloksellaan 15,70. Kaksi vuotta myöhemmin Santiago de Chilen nuorten MM-kisoissa hän karsiutui pituushypyssä tuloksella 719, mutta loikki kolmiloikassa viidenneksi tuloksella 16,22. 2002 Kansainyhteisön kisoissa Sands sijoittui kolmanneksi loikittuaan 17,26. Vuonna 2003 hän voitti NCAA- mestaruuden ja MM-pronssia Pariisin MM-kisoissa tuloksella 17,26. Kauden lopussa hän oli IAAF:n yleisurheilufinaalissa seitsemäs. Sands karsiutui Ateenan olympialaisissa 2004 ja sijoittui samana vuonna IAAF:n yleisurheilufinaalissa kuudenneksi. Seuraavana vuonna hän oli Helsingin MM- kisoissa neljäs tuloksella 17,39http://www.iaaf.org/WCH05/results/gender=M/discipline=TJ/combCode=hash/roundCode=f/index.html ja IAAF:n yleisurheilufinaalissa viides. Maaliskuussa 2006 kävi ilmi, että Sands oli antanut doping-näytteen, joka sisälsi levmetamfetamiinia. Hän sai tapauksesta kuuden kuukauden kilpailukiellon, joka päättyi 9. syyskuuta 2006.http://www.iaaf.org/news/Kind=1073741824/newsId=35950.html Vuonna 2007 Sands karsiutui Osakan MM-kilpailuissa ja oli viides IAAF:n yleisurheilufinaalissa. Seuraavana talvena hän karsiutui loppukilpailusta Valencian sisäratojen MM-kilpailuissa. Sands hyppäsi Pekingissä 2008 omansa ja maansa ennätyksen kolmiloikan olympiafinaalissa. Tuloksella 17,59 Sands ylsi pronssille tasaisessa kilpailussa. Myöhemmin samana syksynä hän oli kuudes IAAF:n yleisurheilufinaalissa. Berliinin MM-kilpailuissa 2009 hän sijoittui neljänneksi loikittuaan 17,32. IAAF:n yleisurheilufinaalissa hän oli toinen. Kaksi vuotta myöhemmin hän oli seitsemäs Daegun MM-kilpailuissa tuloksella 17,21. ==Ennätykset== * Pituushyppy: 813 (2005) * Kolmiloikka: 17,59 (2008) ==Lähteet== Luokka:Bahamalaiset kolmiloikkaajat Luokka:Bahamalaiset olympiamitalistit Luokka:Dopingrikkomuksesta tuomitut bahamalaiset Luokka:Dopingrikkomuksesta tuomitut yleisurheilijat Luokka:Vuonna 1981 syntyneet Luokka:Elävät henkilöt
Biosfäärialue

__NOTOC__ Biosfäärialue on kestävän kehityksen alue, joka kuuluu Unescon ohjelmaan Programme on Man and the Biosphere (MAB, )Bird Life Suomi: Suojelusanasto . Ohjelmaan kuului vuoden 2009 listauksen mukaan maailmanlaajuisesti 553 aluetta 107 maassa . Ohjelma käynnistyi vuonna 1970. Biosfäärialueen määritelmä kehitettiin vuonna 1974 ja uudelleenmuotoiltiin vuonna 1995. Biosfäärialueeseen pitää kuulua lailla suojeltu alue, puskurivyöhyke, jossa luonnonsuojelun vastaiset toimet ovat kiellettyjä ja yhteistoiminta-alue, jossa hyväksytyt toimet ovat sallittuja. Tämä tehdään kunnioittaen paikallisten asukkaiden luonnonvarojen järkevää käyttöä. Biosfäärialueet eivät ole suojelualueita, vaikka ne sellaisia sisältävätkin. Yhteistoiminta-alueilla on asutusta ja harjoitetaan taloudellista toimintaa, minkä tavoitteena on tasapainoinen suhde ihmisen ja luonnon välillä . == Suomen biosfäärialueet == * Pohjois-Karjalan biosfäärialue * Saaristomeren biosfäärialue == Katso myös == * Biosfääri, Maan elinkelpoinen vyöhyke *Geopark, Unescon geologisten kohteiden verkosto *Monojoen suiston biosfäärialue == Lähteet == == Aiheesta muualla == *UNESCO - MAB-ohjelma *Lista biosfäärialueista (2022) *Biosfäärikierros Euroopasta Aasiaan *
F’murr

F'Murr eli F'Murrr oli ranskalaisen sarjakuvapiirtäjän Richard Peyzaret'n (31. maaliskuuta 1946 – 10. huhtikuuta 2018Mort de l'auteur de bande dessinée F'murrr, créateur du "Génie des Alpages" ) nimimerkki, joka tunnetaan sarjakuvasta Le Génie des alpages. Sarjaa on ilmestynyt suomeksi nimillä: *Alppilaidunten nerokas henki (Sarjakuvan maailmat, 1982) *Alpeilla henkii (Tapiiri) *Alppien nero (Jysäys) == Lähteet == ==Aiheesta muualla== *F'murr. lambiek.net Luokka:Ranskalaiset sarjakuvantekijät Luokka:Vuonna 1946 syntyneet Luokka:Vuonna 2018 kuolleet
Khronos

Khronos () oli kreikkalaisessa mytologiassa ajan henkilöitymä. Hän sai alkunsa olemassaolon alkutilasta, Khaoksesta. Kreikkalais-roomalaisissa kuvissa hänet esitetään usein miehenä, joka kääntää eläinradan pyörää tai nielaisee omat lapsensa. Khronos on ajan symboli joka luo ja jälleen tuhoaa. Khronos sekoitetaan usein titaani Kronokseen (). Tämä on peräisin jo antiikin ajalta, jolloin Kronoksen alkuperää selitettiin hänen nimensä etymologian avulla. Khronos on myös vaikeata erottaa Saturnuksesta ja Saturnus on usein yhdistetty katoavaisuuden symboleihin (esimerkiksi viikate ja tiimalasi), vaikka ne kuuluvat Khronokselle. == Lähteet == == Aiheesta muualla == Luokka:Antiikin Kreikan jumalat
Tienvarsipommi

Tienvarsipommi on räjähde, joka yleensä asetetaan tienvarteen ja laukaistaan tähystettynä kauko-ohjatusti, kun ajoneuvo tai sotilaita on kohdalla. Tienvarsipommit vakiintuivat käsitteenä Irakin sodan loppuvaiheessa, kun irakilaiset vastarintaryhmät ryhtyivät räjäyttelemään itse valmistamiaan pommeja tienvarsilla haitatakseen vapaaehtoisten koalition joukkojen läsnäoloa Irakissa. Tienvarsipommeilta on vaikea suojautua. Pommit on usein naamioitu hyvin, jolloin niiden havaitseminen on erittäin vaikeaa. Yleisiä tapoja naamiointiin on peittää pommi hiekalla ja kivillä tai laittaa pommi kuolleen eläimen raadon sisään. Yksittäisistä tekijöistä juuri tienvarsipommit ovat aiheuttaneet suurimmat tappiot amerikkalaisjoukoille Irakissa. Tienvarsipommin räjähde voi perustua 60–81 mm kevyen kranaatinheittimen kranaattiin tai myös 122–155 mm tykistökranaattiin. Ajastimena voidaan käyttää vaikkapa videonauhuria. Tienvarsipommeja voi olla monenlaisia. Yhdysvaltain armeija käyttää niistä yleisnimitystä improvisoitu räjähde (). IED:t voivat olla aikasytyttimellä varustettuja. Mikäli ne ovat kauko-ohjaimella tähystyksen perusteella laukaistavia, käytetään niistä nimitystä kauko-ohjattavat improvisoidut räjähteet (Remote Control IED tai lyhyemmin RCIED). Tämänkaltaisia laitteita käytetään erityisesti Irakissa, mutta myös muualla Lähi-idässä. Vastaavanlaisella laitteella myös räjäytettiin matkustajajuna Madridissa 11. maaliskuuta 2004 sekä Lontoon pommi-iskuissa 7. heinäkuuta 2005. Mafia murhasi italialaisen tuomarin Giovanni Falconen tienvarsipommilla vuonna 1992. Ajoneuvoon kätkettyä improvisoitua räjähtävää laitetta eli autopommia kutsutaan englanniksi nimellä Vehicle Based Improvised Explosive Device (VBIED). ==Lähteet== Luokka:Pommit Luokka:Seulonnan keskeiset artikkelit
Pohjois-Karjalan biosfäärialue

thumb|230px|Patvinsuon kansallispuiston suoaluetta. Pohjois-Karjalan biosfäärialue on toinen Suomen biosfäärialueista. Vuonna 1992 nimetty alue oli Suomen ensimmäinen biosfäärialue. Se sijaitsee Ilomantsin ja Lieksan kunnan alueilla. Kokonaisuudessaan alue on siirtymävyöhykkeineen kooltaan 350 000 hehtaaria, kun varsinainen ydinalue, johon kuuluvat Petkeljärven ja Patvinsuon kansallispuistot, Koivunsuon luonnonpuisto sekä Kesonsuon luonnonsuojelualue, on kooltaan 14 200 hehtaaria. Alueella on vajaa 2 000 asukasta. Pohjois- Karjalan biosfäärialue ei sisällä varsinaisesti puskurivyöhykettä, sillä sellainen sisältyy jo itsessään kansallispuistojen alueeseen. == Luonto == Biosfäärialue kuuluu pohjoiseen havumetsävyöhykkeeseen. Maisema muodostuu pääasiassa soista, joita on etenkin alueen itäosassa, ja metsistä. Lajistoltaan monipuolisempia ovat lettosuot, joissa kasvaa muun muassa useita uhanalaisia kämmekkäkasveja. Alueella sijaitsee useita pieniä järviä ja lampia. Suurin alueen järvistä on Koitere ja pisin joista lähes 200 kilometrin mittainen Koitajoki. === Kasvisto === Alueen kasvisto on niukahkoa. Valtalajeja ovat mänty ja metsäkuusi. Lisäksi raudus- ja hieskoivu ovat yleisiä. Kenttäkerros muodostuu varpulajeista, joihin kuuluvat mustikka, puolukka ja kanerva. Pohjakerroksessa kasvaa seinäsammalta. Suojeltavista kasveista alueella elää muun muassa uhanalaiset puna- ja kaitakämmekkä. === Eläimistö === Alueen eläinlajistossa on sekä pohjoisia että itäisiä piirteitä. Nisäkkäitä elää alueella niukasti, vaikka luonnollinen rajanylitys Venäjän suunnalta on tuonut uusia yksilöitä. Alueella tavataan nisäkkäistä karhua, sutta, ahmaa, näätää, ilvestä, hirveä ja metsäpeuraa. Linnusto on monipuolista. Alueella elää muun muassa ruisrääkkä, kaakkuri, kehrääjä, sinipyrstö, metsähanhi, kuukkeli, pohjantikka, mustalintu, pikkusieppo, laulujoutsen, tuulihaukka ja nuolihaukka. Soidensuojelualueelta löydettiin Suomessa edellisen kerran vuonna 1918 havaittu harvinainen kovakuoriaislaji mustahälvekäs, jonka luultiin jo hävinneen Suomesta. == Lähteet == *UNESCO - Biosphere Reserve Information *Pohjois-Karjalan biosfäärialueen luonto *Pohjois-Karjalan biosfäärialueen väestö == Aiheesta muualla == *Biosfäärialueen kotisivut *Ympäristö.fi Luokka:Ilomantsin luonto Luokka:Lieksan luonto Luokka:Pohjois-Karjalan luonnonsuojelualueet Luokka:Biosfäärialueet Luokka:Luonnonsuojelu Suomessa
TNFilm-matriisi

TN+Film (Twisted Nematic + Film) paneeli on yleisin käytössä oleva nestekidenäyttöjen paneelin tyyppi ja myös samalla edullisin. Se on pisimpään käytössä ollut paneelityyppi ja sillä päästään nykyään kohtuullisen hyviin vasteaikoihin (harmaasta harmaaseen). Tyypillinen vasteaika uusissa näytöissä on 2 tai 4 ms (G2G). Paneelin huonoina puolina voidaan pitää rajoitettua katselukulmaa pystysuunnassa sekä heikkoa värien toistoa. ==Lähteet== *X-bit labs LCD Guide Luokka:Näyttötekniikka
Kunnas

Kunnas tarkoittaa seuraavia asioita: * pieni maankohouma (J. G. Granön maisemamaantieteessä korkeudeltaan alle 10 metriä) Sanaa käytetään eniten lounaisessa ja eteläisessä Suomessa. * Kunnas, kaupunginosa Lahdessa ==Sukunimi== * Anton Kunnas (s. 1999), seiväshyppääjä ja pikajuoksija * Emma Kunnas (s. 1989), televisionäyttelijä * Hanna Kunnas (1869–1948), näyttelijä * Hanna-Helena Kunnas (1880–1934), kirjailija ja suomentaja * Hanno J. Kunnas (1894–1958), varatuomari, Valtiollisen poliisin johtaja 1947 * Ilmari Kunnas (1902–1957), eversti * Jarmo Kunnas (1937–1976), kuulantyöntäjä ja viestijuoksija * Jenna Kunnas (s. 1983), kuvittaja ja graafinen suunnittelija, Tarja ja Mauri Kunnaksen tytär * John Hj. Kunnas (1879–1943), toimitusjohtaja ja päätoimittaja * Jonne Kunnas (s. 1992), jalkapallovalmentaja * Joona Kunnas (s. 1993), jääkiekkoilija * Jouko Kunnas (1907–1970), urkuri ja pianisti sekä musiikkipedagogi ja -kriitikko * Justus Kunnas (s. 1999), futsalpelaaja * Kaj Kunnas (s. 1963), urheilutoimittaja ja tietokirjailija * Kati Kunnas-Holmström (s. 1962), keramiikkataiteilija ja museoammattilainen * Kirsi Kunnas (myöh. Kunnas-Syrjä, 1924−2021), akateemikko, runoilija, lastenkirjailija ja suomentaja, Väinö ja Sylvi Kunnaksen tytär * Kristian Kunnas (s. 1981), jalkapalloilija * Leo Kunnas (s. 1967), virolainen everstiluutnantti, kirjailija ja riigikogun jäsen * Maria Liisa Kunnas (oik. Saukkonen, myöh. Nevala, s. 1943), kirjallisuudentutkija, teatterinjohtaja, professori * Marietta Kunnas (aik. Tevajärvi), teatteriohjaaja ja teatteri-ilmaisun opettaja * Matti Kunnas (s. 1953), asianajaja * Mauri Kunnas (s. 1950), graafikko, kuvataiteilija ja sarjakuvapiirtäjä * Mikko Kunnas (s. 1962), animaatiotaiteilija, kuvittaja ja kirjailija * Noora Kunnas (s. 1987), lastenkirjailija, Tarja ja Mauri Kunnaksen tytär * Satu Kunnas (s. 1977), jalkapallomaalivahti * Sylvi Kunnas (o.s. Karlsson, 1903–1971), taidemaalari ja kuvittaja * Tapio Kunnas (1921–2012), diplomi-insinööri ja yritys- ja järjestöjohtaja, professorin arvonimi * Tarja Kunnas (s. 1957), luokanopettaja ja kirjailija, Mauri Kunnaksen puoliso * Tarmo Kunnas (s. 1942), kirjallisuudentutkija ja tietokirjailija, professori, Jarmo Kunnaksen veli * Teppo Hirvi-Kunnas (1919–1942), Mannerheim-ristin ritari * Unto Kunnas (1908–2006), toimitusjohtaja, päätoimittaja, helluntailiikkeen vaikuttaja ja kirjáilija * Väinö Kunnas (vuoteen 1906 Keränen, 1896–1929), taidemaalari, Sylvi Kunnaksen puoliso Sukunimen Kunnas vokaalivartaloisissa taivutusmuodoissa on yleensä -kse (Kunnaksen), mutta myös pitkävokaalinen vartalo on mahdollinen (Kunnaan; vrt. yleisnimeen kunnas : kunnaan), joskin jälkimmäinen tapa on selvästi harvinaisempi ja väistyvä. == Kuvitteellisia henkilöitä == * Topi Kunnas, tv-sarjassa Uusi Päivä Luokka:Luettelot henkilöistä sukunimen mukaan
Espanjan parlamentti

thumb|250px|right|Edustajainhuoneen julkisivu Espanjan parlamentti eli Cortes Generales on Espanjan kaksikamarinen lainsäädäntöelin. Parlamentti jakautuu senaattiin (Senado) ja edustajainhuoneeseen (Congreso de los Diputados). Espanjan parlamentti valvoo hallituksen toimintaa ja hyväksyy valtion budjetin. Alahuoneen eli edustajainhuoneen 350 jäsentä valitaan suhteellisella vaalilla D'Hondtin menetelmällä nelivuotiskausiksi. Ylähuoneen eli senaatin 266 jäsenestä 208 valitaan suoralla kansanäänestyksellä ja loppujen 58 jäsenen nimitys virkaan kuuluu 17 itsehallintoalueen lakia säätäville elimille. Myös senaattorit palvelevat nelivuotiskauden.http://archive.ipu.org/parline-e/reports/2294.htm == Lähteet == Luokka:Espanjan politiikka Luokka:Kansalliset parlamentit
Ali Alikoski

Aarno ”Ali” Alikoski (s. 7. syyskuuta 1959 Helsinki) on suomalainen laulaja ja lauluntekijä. Alikoski oli yksi 1980-luvun puolivälissä vaikuttaneen Keba- yhtyeen jäsenistä. Keban hajottua vapaana taiteilijana ja toimittajana työskennellyt Alikoski on tehnyt useita soololevyjä, joita varten säveltäjä on hakenut innoitusta muun muassa Välimeren maista. Hyvin hallittujen, pienieleisten ja paljon nostalgisia sävyjä sisältävien levyjen sisältö vaihtelee jatsahtavasta tunnelmoinnista akustisvoittoisiin arkipäivän ihmissuhdetarinoihin ja pehmeään rock'n'roll-irrotteluun. Alin tekemistä kappaleista tunnetuin on Aikakoneen hitti Alla vaahterapuun. Alin oma versio löytyy Taivas ja maa -levyltä. Vuonna 2023 Alikoski julkaisi Keba-yhtyeen tarinan kertovan muistelmakirjan Kesä Espalla. ==Diskografia== ===Albumit=== *Keba: Keba (Polarvox 1985) *Keba: Koko ajan go-go (Finnlevy 1987) *Ali: Henkilökohtaista (Euros 1991) *Ali & Rosvot: Meille vai teille (Ding Dong 1992) *Ali & Rosvot: Kissanpäivät (RCA/BMG 1994) *Ali: Merensiniset silmät (Texicalli 1998) *Ali & Rosvot: Taivas ja maa (Johanna 2000) *Ali Alikoski: Mulla on aikaa (Humble House Records 2005) *Ali ja Rosvot: Levottomat sielut (Texicalli 2010) *Ali Alikoski: Hyvästi hiljaisuus (Stupido Records 2019) *Ali Alikoski & Alanmiehet: "Kukkakimppua ja piikkilankaa" (Stupido Records 2022) ===Vierailut muiden levyillä=== *Veli-Matti Järvenpää: Haitaritaivas (Texicalli 1999) – (Ali: laulu) == Lähteet == Luokka:Suomalaiset laulaja- lauluntekijät Luokka:Vuonna 1959 syntyneet Luokka:Elävät henkilöt
Diomedes (Traakia)

Diomedes oli kreikkalaisen mytologian mukaan jättiläinen ja Traakian kuningas, Areen ja Kyrenen poika. Hän eli Mustanmeren rannalla bistoneitten heimon johtajana.Apollodoros: Bibliotheke ('Kirjasto') 2.5.8 (engl. käännös). Diomedes tunnettiin hevosistaan, Diomedeen tammoista, jotka söivät ihmislihaa. Herakles varasti tammat kahdeksantena urotyönään, ja kun hän apureineen oli ajanut hevoset meren rantaan lastatakseen ne laivaan, Diomedes saapui paikalle puolustaakseen omaisuuttaan. Seuranneessa taistelussa Herakles tappoi Diomedeen syöttämällä tämän omille hevosilleen, jotta pystyisi hallitsemaan kylläisiä hevosia.Diodoros Sisilialainen: Historian kirjasto 4.15.3–4 (engl. käännös). == Lähteet == Luokka:Kreikkalainen mytologia
Loren Lester

Loren Lester (s. 4. lokakuuta 1960 Los Angeles, Kalifornia) on yhdysvaltalainen näyttelijä, joka tunnetaan Robinin ääniroolista 1990-luvun animaatiosarjassa Batman. ==Ura== Loren Lesterin ura alkoi jo teini-ikäisenä elokuvassa Rock ’n’ Roll High School, jonka jälkeen hän on näytellyt jo yli 30 vuotta elokuvissa ja televisiosarjoissa. Lester on myös ääninäytellyt animaatioissa, joista tunnetuin rooli on ollut Robin Batman-animaatiossa. 2000-luvulla Lester on näytellyt useissa televisiosarjoissa vierailevissa rooleissa, kuten In Case of Emergency, Seitsemäs taivas, Kauniit ja rohkeat, Gilmoren tytöt, Las Vegas ja West Wing. Lester opiskeli näyttelemistä Occidental Collegessa. ==Filmografia== Vuosi Televisiosarja/elokuva Rooli 1979 Young Love, First Love Pevney Rock ’n’ Roll High School Fritz Hansel 1981–1983, 1987 The Facts of Life Roy 1981 Evilspeak Charlie Boy 1985–1986 G.I. Joe sivuäänet 1986 Defenders of the Earth Rick Gordon (äänirooli) 1992–1995 Batman Robin (äänirooli) 1997 Tosi viilee haamujengi sivuäänet 1997–1998 The New Batman Adventures Nightwing (äänirooli) 1998 Batman ja Pakkasherra Robin (äänirooli) 2002 Radalla Mr. Mooney 2002, 2004 Oikeus ja kohtuus Dr. Marchant, Mitchell Gore 2003 American Pie: The Wedding Celebrant 2004 General Hospital Meyer Las Vegas lakimies #2 Ilman johtolankaa Mr. Roscoe 2005 Gilmoren tytöt Anson 2005–2006 W.i.t.c.h. Julian (äänirooli) 2005 Täydelliset naiset Dr. Baker Joey tuottaja Yölento vihainen matkustaja 2006 West Wing Jarin Miehen puolikkaat Emcee Zackin ja Codyn viiden tähden elämää Mies 2006–2007 Kauniit ja rohkeat Eli Donovan 2007–2008 Criminal Minds – FBI- tutkijat kirurgi #2, Dr. Shore 2007 Zoey 101 Pierre LeMange Seitsemäs taivas Bob Meyers 2008 Heroes ER Doctor Kampus Greek Harvard Dean Unhitched terapeutti 2009 Batman – pelottomat Vihreä Lyhty (äänirooli) ==Aiheesta muualla== * TV.com * Voice Chasers Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Videopelien ääninäyttelijät Luokka:Vuonna 1960 syntyneet Luokka:Elävät henkilöt
Mark Slaughter

Mark Allen Slaughter (s. 4. heinäkuuta 1964 Las Vegas, Nevada) on yhdysvaltalaisen hard rock -yhtye Slaughterin kitaristi, laulaja ja perustajajäsen. Ennen Slaughterin perustamista vuonna 1988 Mark vaikutti mm. yhtyeissä Xcursion, Roz Parade ja Vinnie Vincent Invasion. Viimeksi mainitussa oli ollut mukana lisäksi Dana Strum, joka kuului Mark Slaughterin kanssa Slaughterin alkuperäiseen kokoonpanoon. Slaughter on laulanut taustoja mm. Lordin albumeilla Babez for Breakfast ja To Beast Or Not To Beast. Mark Slaughter asuu lähellä Nashvilleä, Tennesseessä vaimonsa ja Brandon- ja Elijah-poikiensa kanssa. Luokka:Yhdysvaltalaiset kitaristit Luokka:Yhdysvaltalaiset laulajat Luokka:Vuonna 1964 syntyneet Luokka:Elävät henkilöt
Cliffhanger – kuilun partaalla

Cliffhanger – kuilun partaalla (Cliffhanger) on vuonna 1993 ensi-iltansa saanut toimintaelokuva, jonka on ohjannut Renny Harlin. Pääsylipputuloissa mitattuna Cliffhanger oli vuoden 1993 seitsemänneksi tuottoisin elokuva maailmassa. Elokuva oli Oscar-ehdokkaana parhaiden äänitehosteiden, parhaan äänityksen sekä parhaiden erikoistehosteiden kategorioissa. == Juoni == Elokuva kertoo vuorikiipeilijä Gabe Walkerista, joka pitää taukoa kiipeilystä epäonnistuneen pelastusreissun seurauksena. Kahdeksan kuukautta myöhemmin Gabe kuitenkin palaa pikkukylään, jossa tapaturma sattui, mutta kiipeillä hän ei kuitenkaan aio. Samoihin aikoihin suuri rosvojoukkio ryöstää lentokoneen ja heille tapahtuu virhe, jonka seurauksena ryöstösaalis leviää pitkin vuoristoa. Gaben kollegat suostuttelevat hänet mukaan pelastusreissulle auttamaan lentokoneturmassa selvinneitä matkustajia. Gabe ja kumppanit eivät kuitenkaan tiedä, että lentokoneen matkustajat ovatkin rikollisia, jotka tarvitsevat etevän vuorikiipeilijän etsimään heidän rahansa. == Rooleissa == ==Arvioita== Video-oppaassa vuodelta 1994 Bello Romano antaa Cliffhangerille kolme tähteä viidestä, mikä vastaa sanallista arviota ”hyvä”. ==Elokuvan jatko-osa== Cliffhangerille on tekeillä jatko-osa Cliffhanger 2. Elokuva on ollut tarkoitus kuvata Saksan Baijerissa kesällä 2024. Kuvauksesta vastaa ranskalainen ohjaaja Jean-François Richet. ==Lähteet== Luokka:Vuoden 1993 yhdysvaltalaiset elokuvat Luokka:Yhdysvaltalaiset toimintaelokuvat Luokka:Renny Harlinin ohjaamat elokuvat
Lucanus

Marcus Annaeus Lucanus (3. marraskuuta 39 – 30. huhtikuuta 65) oli roomalainen runoilija, joka oli kotoisin Córdobasta, Hispaniasta. == Teoksia == Säilynyt teos: * Pharsalia eli Bellum civile (Sisällissota), Julius Caesarin ja Pompeiuksen välisestä sodasta Kadonneet teokset: * Catachthonion * Iliacon * Epigrammata * Adlocutio ad Pollam * Silvae * Saturnalia * Medea * Salticae Fabulae * Laudes Neronis, Neron ylistys * Orpheus * Prosa oratio in Octavium Sagittam * Epistulae ex Campania * De Incendio Urbis, Rooman palosta vuonna 64 ==Lähteet== == Aiheesta muualla == * * Marcus Annaeus Lucanus: text, concordances and frequency list Luokka:Itsemurhan tehneet Luokka:Roomalaiset eeppiset runoilijat Luokka:Vuonna 39 syntyneet Luokka:Vuonna 65 kuolleet
X & Y

X&Y; on Coldplayn kolmas studioalbumi, joka julkaistiin Britanniassa 6. kesäkuuta 2005, ja Pohjois-Amerikassa päivää myöhemmin. X&Y; oli maailman myydyin albumi vuonna 2005; sitä on myyty 9,5 miljoonaa kappaletta maailmanlaajuisesti. Se oli Britanniassa ja Yhdysvalloissa listan ensimmäinen. Levyltä julkaistiin singleinä "Speed of Sound", "Fix You", "Talk" ja "The Hardest Part". ==Kappaleet== #"Square One" – 4:47 #"What If" – 4:57 #"White Shadows" – 5:28 #"Fix You" – 4:55 #"Talk" – 5:11 #"X&Y;" – 4:34 #"Speed of Sound" – 4:48 #"A Message" – 4:45 #"Low" – 5:32 #"The Hardest Part" – 4:25 #"Swallowed in the Sea" – 3:59 #"Twisted Logic" – 5:01 (itse kappale loppuu kohdassa 4:26, loppu on hiljaisuutta) #"'Til Kingdom Come" – 4:10 #"How You See the World" (Japanilainen bonus track) ==Myynti, sertifikaatiot ja listasijoitukset== Maa Listasijoitus Sertifikaatio Myynti Argentiina 5x platinaaCAPIF 200 000+ Australia 1 4x platinaaARIA 280 000+ Itävalta 1 PlatinaaIFPI Austria 30 000+ Belgia 2x platinaaIFPI Belgium – June 3rd, 2006 100 000+ Brasilia KultaaABPD 50 000+ Kanada 1 4x platinaaCRIA 400 000+ Tanska 1 PlatinaaIFPI Denmark 40 000+ Suomi 1 PlatinaaIFPI Finland 34 222+ Ranska 1 PlatinaaDisque En France 300 000+ Saksa 1 5x kultaaIFPI Germany 500 000+ Japani Kultaa 92 928+Japan SoundScan Top 20 Chart /100 000+ Irlanti 8x platinaaIRMA – IrishCharts 120 000+ Meksiko PlatinaaAMPROFON 100 000+ Alankomaat 1 PlatinaaNVPI 80 000+ Uusi-Seelanti 1 4x platinaaRIANZ - October 2nd, 2006 60 000+ Norja 1 Portugali 1 2x platinaaAFP - Year 2006, Week 25 40 000+ Espanja 2x platinaaPROMUSICAE 160 000+ Ruotsi 1 PlatinaaIFPI Sweden – Hitlistan Top 60 60 000+ Sveitsi 1 2x platinaaIFPI Switzerland 80,000+ Britannia 8x platinaaBPI 2 400 000+ Yhdysvallat 1 3x platinaa 3 100 000+Ask Billboard ==Julkaisuhistoria== Maa Päivä Levy-yhtiö Formaatti Kataloginumero Japani 1. kesäkuuta 2005 Toshiba-EMI CD TOCP 66370 Taiwan 3. kesäkuuta 2005 Toshiba-EMI CD 094631128028 Britannia 6. kesäkuuta 2005 Parlophone LP 4747861 CD 4747862 Yhdysvallat 7. kesäkuuta 2005 Capitol Records CD CDP 7243 4 74786 2 8 ==Palkinnot== Vuosi Palkinto Kategoria 2005 Q Awards Vuoden albumi 2006 BRIT Awards Paras brittiläinen albumi 2006 Juno Awards Vuoden albumi * * tasoissa Black Eyed Peasin Monkey Businessin kanssa == Arvostelut == * Desibeli.net: * Soundi: == Lähteet == Luokka:Vuoden 2005 albumit Luokka:Coldplayn albumit
Gotham City

Gotham City on Batmanin kuvitteellinen kotikaupunki DC Comicsin sarjakuvissa, televisiosarjoissa ja elokuvissa. Kaupunki esiintyi ensi kerran ”Detective Comics #48” -sarjakuvalehdessä vuonna 1941. ==Historia== Alan Mooren kirjoittamissa tarinoissa norjalainen palkkasoturi perusti Gotham Cityn vuonna 1635, mutta britit valloittivat sen myöhemmin.Swamp Thing nro 53 Viitattu 24.8.2013 Kaupunki sijaitsee Atlantin rannikolla New Jerseyn osavaltiossa, ja sillä on pitkä ja rikollisuuden värittämä menneisyys. Aluksi se oli rosvojen ja merirosvojen paratiisi, mutta myöhemmin Pohjois-Amerikan mahtavat rikollisperheet muuttivat Gothamiin, minkä jälkeen syntyi monia mielenvikaisia naamioasuihin pukeutuneita rikollisia. Pöllöjen neuvosto niminen salaseura on myös toiminut Gothamissa vaikuttaen monen kaupungin asukkaiden elämään heidän tietämättään. Gotham City on Yhdysvaltojen DC Multiversumin merkittävä taloudellinen keskus; sen tärkeitä toimialoja ovat: tavaroiden valmistus ja rakentaminen; laivaus; rahoitus; kuvataide, jota edustavat sen lukuisat museot, galleriat ja jalokiviliikkeet; ja jättimäisen uutuusrekvisiitin tuotanto. Kaupallisen merisataman lisäksi se tukee myös laivaston telakkaa. Tarinassa No Man's Land Gotham Cityyn iski 7,6 richterin maanjäristys, mikä tuhosi kaupungin, jonka jälkeen kaupunki eristettiin muusta Yhdysvalloista liittovaltion päätöksellä. Kaupunki rakennettiin uudelleen Lex Luthorin toimesta "Cataclysm" tarinassa ja Gothamin vanhat art deco- ja goottilaiset rakenteet korvattiin moderneilla lasipilvenpiirtäjillä ja rakennuksilla. Joissakin tarinoissa Metropolisin, Teräsmiehen kotikaupungin kerrotaan olevan Gothamin naapurikaupunki, joka sijaitsee lahden vastakkaisella puolella. Gothamin lähellä sijaitsee Blüdhaven niminen pikkukaupunki, josta tuli myöhemmin Nightwingin kotikaupunki usean vuoden ajaksi. Batmanin lisäksi muita tunnettuja Gothamin asukkaita ovat esimerkiksi Metsästäjätär, Jason Blood, Ragman, James Gordon ja Barbara Gordon, Batwoman, The Question, Muovimies ja Zatanna. ==Nimen tausta== Gotham on vanha New Yorkin kaupungin pilkkanimi.Glimpses of Gotham ; And, City Characters New Yorkia onkin aina pidetty Gotham Cityn esikuvana. Vanhassa englannissa Gotham tarkoittaa "vuohen kaupunkia". Gotham on myös Nottinghamshiressa sijaitsevan kylän nimi. ==Tunnettuja paikkoja== *Arkhamin mielisairaala (engl. Arkham Asylum), vankimielisairaala, jossa pidetään kaikkia mielenvikaisia rikollisia. Tunnetuimpia mielisairaalan vankeja on Jokeri. *Crime Alley, Bruce Waynen vanhemmat Thomas Wayne ja Martha Wayne tapettiin kyseisellä kujalla. *WayneTech ja Wayne Enterprises -yhtiöt, Waynen perheen ja nykyisin Bruce Waynen omistamat yritykset. *Ace Chemical Processing Plant, kemianlaitos, jossa sattuneen onnettomuuden seurauksena Jokeri syntyi. *Blackgate ja Stonegate, Gothamin tunnetuimpia vankiloita, jossa Gothamin pahamaineisimpia rikollisia on pidetty vankeina. ==Lähteet== Luokka:Batman Luokka:Kuvitteelliset yhdysvaltalaiset kaupungit
Sarcosuchus

Sarcosuchus oli liitukaudella eläneiden krokotiilimaisten arkosaurien suku. Se ei ollut aito krokotiilieläin vaan niiden sukulainen. Se kasvoi jopa 12-metriseksi ja painoi 8 tonnia, ja oli yksi suurimmista krokotiilimaisista arkosaureista Purussauruksen, Rhamphosuchuksen ja Deinosuchuksen ohella. Sarcosuchus eli Afrikassa, nykyisien niilinkrokotiilien alueella liitukaudella 110 miljoonaa vuotta sitten. Sarcosuchuksen leuat olivat keskiosastaan hoikat, kuten esimerkiksi gaviaalilla. Sarcosuchus söi kalojen lisäksi veden äärelle tulleita dinosauruksia. Kaikki Sarcosuchuksen fossiilit on löydetty Afrikasta Saharan etelälaidan aavikolta. == Lähteet == Luokka:Krokotiilieläimet Luokka:Esihistorialliset matelijat
Dana Strum

Dana Strumwasser eli Dana Strum (s. 13. joulukuuta 1958, Washington (DC)) on yhdysvaltalaisen Slaughterin basisti. Ennen liittymistään Slaughteriin hän oli soittanut Slaughterin laulajan, Mark Slaughterin kanssa Vinnie Vincentin yhtyeessä Vinnie Vincent Invasion vuosina 1984-1989. Hän on myös ollut naimisissa kahdesti, vuonna 1990 (puoli vuotta) Playboy-malli Tami Monroen kanssa ja vuosina vuoden 1990 puolestavälistä vuoteen 1992 malli Peggy Trentinin kanssa. Hänellä ei ole lapsia. Vuosina 1984 ja 1985 hän on ollut myös ehdolla Kiss-yhtyeen kitaristiksi, kunnes vuonna 1984 Mark St. John sai paikan. Toisella kertaa hän oli ehdolla yhtyeen kitaristiksi 1985 kunnes Bruce Kulick sai paikan. Hän on ollut myös ehdolla Ozzy Osbournen yhtyeen kitaristiksi 1982 kitaristi Rhandy Rhoadsin kuoltua lento-onnettomuudessa. Hän on myös tuurannut Rhoadsin korvannutta kitaristia Osbournen kitaristina 80-luvulla. Strum on myös tehnyt cameo-roolin Michael Myersin tähdittämässä komediaelokuvassa Wayne's World. Rooli oli musiikkikaupan kitara-asiantuntija, joka käskee Waynea lopettamaan Led Zeppelinin klassikkokappaleen Stairway to Heavenin soittamisen. Elokuvassa cameoja tekivät myös Meat Loaf ja Alice Cooper. ==Diskografia== ===Vinnie Vincent Invasion=== *Vinnie Vincent Invasion (1986) *All Systems Go (1988) *Euphoria (1996) *Guitars from Hell (2006) Luokka:Yhdysvaltalaiset basistit Luokka:Vuonna 1958 syntyneet Luokka:Elävät henkilöt
Jeff Blando

Jeff Blando (s. 6. joulukuuta 1964 Flint, Michigan) on yhdysvaltalainen kitaristi. Blando on aiemmin soittanut yhtyeessä Left For Dead. Hän teki lyhyesti yhteistyötä myös Saigon Kickin kanssa. Hän korvasi Slaughter-yhtyeen kitaristina ja taustalaulajana Tim Kellyn tämän kuoltua auto-onnettomuudessa 5. helmikuuta 1998. Slaughterin ensimmäinen studioalbumi, jolla Blando oli mukana, oli viides albumi Back to Reality vuodelta 1999. Blando kuuluu yhä yhtyeen kokoonpanoon. Hän asuu vakituisesti Orlandossa, Floridassa, ja hänellä on tytär Koddi.http://www.slaughterweb.com/main/index.php?option=com_content&task;=view&id;=18&Itemid;=38 == Lähteet == Luokka:Yhdysvaltalaiset kitaristit Luokka:Vuonna 1964 syntyneet Luokka:Elävät henkilöt
Blas Elias

Blas Elias Gomez (s. 18. elokuuta 1967) on yhdysvaltalaisen hard rock -yhtyeen Slaughterin rumpali. Hän kuuluu vuonna 1988 perustetun yhtyeen alkuperäiseen kokoonpanoon. Luokka:Yhdysvaltalaiset rumpalit Luokka:Vuonna 1967 syntyneet Luokka:Elävät henkilöt
Tim Kelly

Timothy Patrick "Tim" Kelly (13. tammikuuta 1963 – 5. helmikuuta 1998) oli yhdysvaltalainen muusikko. Hän toimi hard rock -yhtye Slaughterin kitaristina yhtyeen perustamisesta 1988 elämänsä loppuun. Kelly oli vuosina 1993–1996 naimisissa Sarah Nortonin kanssa. Hänen uransa ja elämänsä katkaisi kohtalokas auto-onnettomuus Arizonassa 1998. Hänen vakituinen asumuksensa sijaitsi siihen aikaan Hendersonissa, Nevadan osavaltiossa. Kellyn korvaajaksi Slaughterissa valittiin Jeff Blando. Luokka:Yhdysvaltalaiset kitaristit Luokka:Liikenneonnettomuudessa kuolleet Luokka:Vuonna 1963 syntyneet Luokka:Vuonna 1998 kuolleet
Sofitel

Sofitel on ranskalainen hotelliketjubrändi, jonka omistaa AccorHotels. Sofitelilla on 192 hotellia kaikissa maanosissa. ==Historia== Sofitel perustettiin vuonna 1964. Sen ensimmäinen hotelli avattiin Strasbourgissa Ranskan Alsacessa. Vuonna 1974 Sofitel laajeni Yhdysvaltoihin avaamalla hotellin Minneapolisissa. Hotelliketjusta tuli osa Accor-konsernia vuonna 1997. ==Aiheesta muualla== *Sofitelin viralliset web-sivut Luokka:Hotelliketjut
Salaisuuksia, joita yksinäiset huutaa unissaan

Salaisuuksia, joita yksinäiset huutaa unissaan on Jipun vuonna 2006 ilmestynyt esikoisalbumi. Albumin paras sijoitus Suomen albumilistalla oli 11. Levy on myynyt kultaa. Albumilta julkaistiin kuusi singleä, ensimmäisenä FC Venus -elokuvan tunnusmusiikkina soinut ”Kii”, toisena albumin avausraita ”Kukkakaupan kulmalla”, kolmas single ”Enkelten kaupunki” oli Ylen Hyvä -keräyksen tunnusmusiikki vuonna 2006, neljäntenä singlenä radioille lähettiin albumin ehkä suurin hitti ”Kaksi kauneinta”, viidentenä ”Piiloon” ja viimeisenä ”Vanha kaunis mies”, jonka singlellä mukana myös vaihtoehtoinen versio kappaleesta. == Kappaleet == # # # # # # # # # # # # == Lähteet == == Aiheesta muualla == * Pitkäranta, Kirsi: Salaisuuksia, joita yksinäiset huutaa unissaan. Findance.com 4.10.2006. (Archive.is) Luokka:Vuoden 2006 esikoisalbumit Luokka:Jipun albumit
Kelly Stables

Kelly Michelle Stables (s. 26. tammikuuta 1978) on yhdysvaltalainen näyttelijä. Hän esitti muun muassa Samara Morganin roolin elokuvassa Ring 2 (2005). Stables on myös ääninäytellyt Will Vandomin roolin W.i.t.c.h.-ohjelman englanninkielisenä äänenä. Stables on syntynyt Missourissa ja valmistunut Lafayette High Schoolista. Hän on entinen cheerleader. == Aiheesta muualla == * Viralliset sivut * Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Lindsay Hartley

Lindsay Nicole Hartley, o.s. Korman (s. 17. huhtikuuta 1978, Palm Springs, Kalifornia) on yhdysvaltalainen näyttelijä. Hän on esittänyt muun muassa Theresa Lopez-Fitzgeraldia saippuasarjassa Passions vuosina 1999–2008. Hartley meni 2004 naimisiin näyttelijä Justin Hartleyn kanssa ja synnytti 3. heinäkuuta Isabella Justice -tyttären. Aviopari erosi vuonna 2012. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Amerikanitalialaiset Luokka:Vuonna 1978 syntyneet Luokka:Elävät henkilöt
Lexington Steele

Lexington Steele (s. 1969 New Jersey) on yhdysvaltalainen pornonäyttelijä ja ohjaaja. Ennen pornouraansa hän toimi muun muassa pörssimeklarina. ==Palkinnot== *AVN-palkinto 2000, 2002 ja 2003: Vuoden miesesiintyjä. *AVN Hall of Fame -kunniajäsenyys 2009. ==Lähteet== Luokka:Yhdysvaltalaiset pornonäyttelijät Luokka:Vuonna 1969 syntyneet Luokka:Elävät henkilöt
Saaristomeren biosfäärialue

Saaristomeren biosfäärialue on toinen Suomen biosfäärialueista. Se sijaitsee Saaristomerellä Paraisten ja Kemiönsaaren kunnissa Nauvon, Korppoon ja Dragsfjärdin alueella. Alue on laajuudeltaan 5400 neliökilometriä, joista vettä on 4580 neliökilometriä. Sen ydinalueen muodostaa Saaristomeren kansallispuisto ja loppuosa alueesta on yksityisomistuksessa. Biosfäärialueen tittelin se sai vuonna 1994. Alueella elää noin 3800 ihmistä. Saaristomeri on mielenkiintoinen kokonaisuus tuhansine pienine saarineen ja luotoineen. Sisämeren saarilla on metsää, mutta ulkosaaristossa luodot ovat puuttomia. Jotkut saarista ovat hyvin kalkkipitoisia. Näillä saarilla on reheviä niittyjä, joilla kasvaa mm. harvinaisia seljakämmekkää, varsankelloa ja verikurjenpolvea. Saaristomeren suolapitoisuus on pieni. Alueella elää sekä suolaisen että makean veden kalalajeja. Lintulajeista alueella tavataan sellaisia saaristolintuja kuten haahka, riskilä, ruokki, kalalokki, lapintiira, karikukko, meriharakka, kirjokerttu, luotokirvinen ja merikotka. Lisäksi se on merkittävä muuttolintujen kannalta. Alueelta löytyy myös harmaahylkeitä ja norppia. Yksi biosfäärialueen tarkoituksista on myös säilyttää Saaristomeren kulttuurihistoriallinen arvo. Alueella onkin vedetty hankkeita, joilla pyritään säilyttämään alueen perinnearvo. == Lähteet == *UNESCO - Biosphere Reserve Information *Saaristomeren biosfäärialue - Yleistä *Saaristomeren biosfäärialue - Luonto *Saaristomeren biosfäärialue - Maisemanhoito == Aiheesta muualla == *Saaristomeren biosfäärialue Luokka:Saaristomeri Luokka:Paraisten luonto Luokka:Kemiönsaaren luonto Luokka:Varsinais-Suomen luonnonsuojelualueet Luokka:Biosfäärialueet Luokka:Houtskari Luokka:Dragsfjärd Luokka:Korppoo Luokka:Nauvo Luokka:Luonnonsuojelu Suomessa
You Could Have It So Much Better

You Could Have It So Much Better on skotlantilaisen rockyhtye Franz Ferdinandin toinen studioalbumi, joka julkaistiin 3. lokakuuta 2005. Yhtye vietti suuren osan vuodesta 2005 Glasgow’ssa työstämässä albumia. Alun perin yhtyeen oli tarkoitus nimetä albumi Franz Ferdinandiksi kuten edellisenkin, mutta he muuttivat sen muotoon You Could Have It So Much Better...With Franz Ferdinand, ennen kuin se sai lopullisen muotonsa. Albumin kansikuvana on venäläisen valokuvaaja Aleksandr Rodtšenkon muotokuva Lilja Brikistä vuodelta 1924. Franz Ferdinand yritti laajentaa musiikkityyliään toisella albumilla; Basisti Bob Hardyn mukaan ”elämässä on muutakin kuin discotahtinen kitaramusiikki”. Edellisen tapaan myös toinen albumi sai positiivisen vastaanoton kriitikoilta. You Could Have It So Much Better sijoittui Britannian albumilistalla listaykköseksi, Yhdysvalloissakin albumi pääsi kymmenen parhaan joukkoon sijoittuen kahdeksanneksi. Maailmanlaajuisesti se myi yli kaksi miljoonaa kappaletta. Albumilta julkaistiin neljä singleä, ”Do You Want To”, ”Walk Away”, ”The Fallen” ja ”Eleanor Put Your Boots On”. == Kappaleet == Kaikki kappaleet ovat yhtyeen jäsenten tekemiä. === Japanin julkaisu === == Kokoonpano ja henkilöstö == === Yhtye === * Alex Kapranos - kitara, laulu * Nick McCarthy - rytmikitara, laulu, koskettimet * Bob Hardy - basso * Paul Thomson - rummut, lyömäsoittimet, taustalaulu === Tuotanto === * Tuottaja, miksaaja: Rich Costey * Masterointi: Howie Weinberg * Tekniikka: Claudius Mittendorfer, Jim Keller, Michael Parker * Hallinto: Cerne Canning * Kansitaide: Shana Moulton == Listasijoitukset == Lista Paras sijoitus Viikkoja listalla Australian ARIA-albumilista 5. 10 Itävallan Ö3-albumilista 5. 18 Belgian Ultratop-albumilista 4. 8 Tanskan Hitlisten-albumilista 8. 4 Alankomaiden MegaCharts-albumilista 9. 23 Suomen virallinen lista 6. 4 Ranskan SNEP-albumilista 5. 36 Saksan GfK-albumilista 2. 7 Irlannin IRMA-albumilista 2. 21 Italian FIMI-albumilista 8. 20 Uuden-Seelannin RIANZ-albumilista 7. 5 VG-lista (Norja) 4. 4 Portugalin AFP-albumilista 8. 5 Espanjan Promusicae- albumilista 13. 20 Sverigetopplistan (Ruotsi) 6. 10 Sveitsin Hitparade- albumilista 4. 14 Britannian albumilista 1. 24 Yhdysvaltain Billboard 200 -albumilista 8. 5 Lähde: == Lähteet == Luokka:Franz Ferdinandin albumit Luokka:Vuoden 2005 albumit
René Jacobs

René Jacobs (s. 30. lokakuuta 1946 Gent) on belgialainen kontratenori ja orkesterinjohtaja. Vuonna 1977 hän perusti oman orkesterinsa ja vuonna 1991 hänestä tuli Innsbruckin musiikkijuhlien taiteellinen johtaja. René Jacobs on toiminut opettajana Schola Cantorum Basiliensisissa ja vuodesta 1988 hän on vastannut Centre de Musique baroque de Versailles’n toiminnoista. Hän on saanut orkesterinjohtajana tekemistään levytyksistä useita tunnustuksia: Grammy-palkinto parhaasta oopperasta, Gramophone vuoden äänityksestä sekä useita eurooppalaisia tunnustuksia. Orkesterinjohtajana hän on työskennellyt merkittävällä tavalla musiikin partituurien kanssa ja usein uudistanut niiden orkestrointia sekä vokaaliosuuksien ornamentaatioita. Luokka:Belgialaiset kapellimestarit Luokka:Grammy-palkinnon saajat Luokka:Vuonna 1946 syntyneet Luokka:Elävät henkilöt
Nicole Linkletter

Nicole Claudia Violet Linkletter (s. 27. helmikuuta 1986) on amerikkalainen huippumalli. Hän oli Huippumalli haussa -mallikilpailun viidennen kauden voittaja vuonna 2005. Hän on kotoisin Pohjois-Dakotasta. Kilpailun jälkeen Linkletter on työskennellyt niin Ford-mallitoimistolle, tehnyt useita kuuluisien suunnittelijoiden muotinäytöksiä, mainostanut erilaista kosmetiikkaa sekä esiintynyt muutamia kertoja Tyra Banksin talkshowssa. == Aiheesta muualla == *Huippumalli haussa-ohjelman virallinen sivusto *Nicole Linkletterin Myspace * Elite Model Management virallinen sivusto *Nicolen profiili AskMen.com -sivustolla * Luokka:Yhdysvaltalaiset mallit Luokka:Vuonna 1986 syntyneet Luokka:Elävät henkilöt
Amanda Swafford

Amanda Lynn Swafford (s. 30. lokakuuta 1978 Hendersonville, Pohjois-Carolina) tuli tunnetuksi Huippumalli haussa (kausi 3.) -kilpailun myötä, jossa hän sijoittui kolmanneksi. Swafford kärsii verkkokalvorappeumasta, joka voi johtaa sokeutumiseen. Swafford ilmoitti sokeutuvansa ennen kuin täyttää 30 vuotta. Kilpailun jälkeen Swafford on tehnyt mallintöitä Levi'sille sekä vuonna 2005 hän ilmoitti harkitsevansa lastenkirjan kirjoittamista. ==Aiheesta muualla== *Amandan haastattelu 15. elokuuta, 2005 * Luokka:Yhdysvaltalaiset mallit Luokka:Vuonna 1978 syntyneet Luokka:Elävät henkilöt